Vaid tund hiljem, kell 21 algab sanatooriumis Tervis üks läbi aegade tudengipäevade hitte: "Tudengikabaree". "See on show-etendus, kus kõik võivad pundi kokku panna ja teha väikese tantsulise etenduse," seletas Tamm. "Tänavune kabareeteema on "Maailmaküla", mis peaks jätma kõigile üsna vabad käed. Meie punt näiteks etendab aborigeene." Tamm lisas, et "Tudengikabaree" on olnud igal aastal linlaste seas  popp ja hulgi rahvast oodatakse kabareele kaasa elama tänavugi. Esimest korda lisavad oma ülesastega etendusele vürtsi õppejõud.